ประชาชนในกรุงเทพมหานคร ร่วมลงทะเบียนเข้าร่วมกิจกรรมปั่นจักรยาน Bike อุ่นไอรัก อย่างต่อเนื่อง
การเปิดรับลงทะเบียนปั่นจักรยาน Bike อุ่นไอรัก ในเขตกรุงเทพมหานครผ่านเว็บไซต์ www.bikeunirak2018.com วานนี้ พบว่า มีประชาชนมาร่วมลงทะเบียนอย่างต่อเนื่อง หลายพื้นที่มีผู้ลงทะเบียนเต็มแล้ว ได้แก่ จุดลงทะเบียนแบบกลุ่มลานคนเมือง ระยะทาง 4.2 กิโลเมตร จำนวน 8,000 คน  จุดลงทะเบียนสนามม้านางเลิ้ง 1 ระยะทาง 16.2 กิโลเมตร จำนวน 10,000 คน จุดลงทะเบียนโรงพยาบาลสมเด็จพระปิ่นเกล่า จำนวน 4,000 คน ระยะทาง 20.6 กิโลเมตร จุดลงทะเบียนใต้สะพานตากสิน จำนวน 5,000 คน ระยะทาง 23.2 กิโลเมตร 
ส่วนพื้นที่ลงทะเบียนที่ยังว่าง ได้แก่ จุดลงทะเบียนสนามม้านางเลิ้ง 2 ระยะทาง 6.2 กิโลเมตร  จุดลงทะเบียนสนามหลวง ระยะทาง 11 กิโลเมตร จุดลงทะเบียนถนนอินทรพิทักษ์ มหาวิทยาลัยราชภัฏบ้านสมเด็จเจ้าพระยา ระยะทาง 24.3 กิโลเมตร  จุดลงทะเบียนพระประแดงอาเขต ระยะทาง 23.7 กิโลเมตร และจุดลงทะเบียนศุภนาวากรุ๊ป ระยะทาง 23 กิโลเมตร